als_Latn dik_Latn sag_Latn
Teuta: Rizvani, E.Hoxha, Brahja, R.Hoxha, Kotobelli, Nika, Dita, Hodo, Peposhi, Kastrati Hyseni; Trajner: G.Begeja.
Tirana: : Ed.Bakaj, Taku, Muça, Curri, Ristevski, Muzaka, Karabeci, Malaj, Sefa, Bushiç, Ndikumana; Trajner: G.Magani
Gjyqtarë: Lorenc jemini, Rejdi Avdo, Ermal Barushi, Dojando Myftari
16 mars 2015 - Teuta ka barazuar 0-0 me Tiranën në nje ndeshje të bukur e me ritëm të lartë ku të dyja skuadrat kanë qenë agresive në kërkim të tre pikëve por pa mundur të shënojnë për meritë të mbrojtjeve dhe portierëve respektivë. Kishte risi në formacionin e Maganit, mes shtyllave Edvan Bakaj në vend të Frashërit të dënuar për komentet në Facebook , mbrojtja ishte ajo e derbit në digën e mesfushës Malaj zinte vendin e Bulkut përkrah Karabecit ndërsa me Kahatën në stol Sefa i zinte vendin në qendër të treshes me Muzakën e Ndikumanën në mbështetje të sulmuesit të parë Bushic. Begeja surprizonte duke lënë në stol Cotën për ti dhënë besim Klaudio Hysenit. Nuk mungonte prania e tifozëve bardheblu që konfirmonin mbështetjen ndaj skuadrës pas humbjes në derbi por dhe një banderolë pro Maganit dhe kundër Stivi Frashërit . Në fushë Tiranës i duhej të bënte lllogaritë me një Teutë luftarake. Loja nis vrushllshëm nga të dyja ekipet. Si Tirana ashtu edhe Teuta përpiqen të marrin që në fillimin e ndeshjes frenat e lojës në zotërim. Teuta duket një ekip i mobilizuar në fushë ndryshe nga sa e kemi parë në ndeshjet e fundit. Janë pikërisht durrsakët që shfaqen rrezikshëm që në minutën e 8-të me një goditje nga jashtë zone duke vënë në vështirësi portierin Bakaj. Tirana kundërpërgjigjet me Muzakën i cili për pak sa nuk shënon me kokë por goditja ndalet nga Rizvani. Loja bëhet edhe më e nxehtë dhe të dyja ekipet janë në kërkim të golit të avantazhit. Me raste nga të dyja skuadrat 45 minutat e para të kësaj sfide mbyllen në shifrat 0-0. Me fillimin e pjesës së dytë, durrsakët shfaqen menjëherë rezikshëm me Peposhin por ndërhyrja e Bakajt ishte vendimtare. Më pas Tirana fillon të spostojë lojën përpara dhe të dalë rrezikshëm me kundërsulme. Ndikumana ka dyraste të pastra por shpërdoron duke mos i shfrytëzuar si duhet. Minutat kalojnë dhe bardheblutë insistojnë për të shënuar golin që do t’i jepte 3 pikë. Nga ana tjetër Teuta mbrohet mjaft mirë dhe në fund dhe nuk i jep mundësinë Tiranës për të shënuar kjo edhe për meritë të Rizvanit i cili bëri 2-3 pritje vendimtare në fundin e takimit. Tirana mbetet një hap prapa kryesuesve dhe tashmë e sheh veten ne vendin e katërt në kuotën e 51 pikëve duke ndier edhe presionin e Laçit që është vetëm 1 pikë mbrapa. Ndërkohë Teuta thellon në 4 pikë diferencën me Apoloninë dhe tashmë e sheh veten në kuotën e 20 pikëve.
lij_Latn bos_Latn als_Latn als_Latn